טביעת ספינות המהגרים ליד למפדוזה (2013)

ב־3 באוקטובר 2013 טבעה ספינה שנשאה מהגרים מלוב לאיטליה מול חופי האי למפדוזה שבאיטליה. דווח כי הספינה הפליגה ממיסראתה שבלוב, אך מרבית הנוסעים שעליה היו במקור מאריתריאה, סומליה וגאנה.BBC News – Lampedusa boat tragedy: Hundreds feared dead, 3 באוקטובר 2013.Reuters – Hundreds feared dead in migrant shipwreck off Italy, 3 באוקטובר 2013. מבצע חירום בהובלת משמר החופים האיטלקי הביא לחילוץ של 155 ניצולים. ב־12 באוקטובר דווח כי מניין ההרוגים שאושר לאחר חיפוש הספינה עמד על 359, אך גופות נוספות טרם נמצאו; מאוחר יותר דווח על מניין כולל של "למעלה מ־360" הרוגים.

ב־11 באוקטובר 2013 התרחש אסון שני באותו חודש, במרחק של כ־120 קילומטרים מלמפדוזה, בתחום אזור החיפוש וההצלה של מלטה, אך קרוב יותר ללמפדוזה. לפי הדיווחים, הספינה נשאה מהגרים מסוריה, ולפחות 34 בני אדם אושרו מאוחר יותר כהרוגים.

 התקרית ב-3 באוקטובר 
ממוזער|240x240 פיקסלים|צלב עשוי מעץ של סירות מהגרים שבורות בלמפדוזה
על פי הדיווחים הראשונים, על סיפון ספינת הדיג שאורכה כ־20 מטרים היו למעלה מ־500 בני אדם, כאשר המנוע החל לקרטע במרחק פחות מ-500 מטרים מהאי למפדוזה – מה שגרם לספינה להתחיל לשקוע. במטרה למשוך את תשומת לבן של ספינות סמוכות, הציתו הנוסעים שמיכה, אך האש התפשטה במהירות לאחר שבאה במגע עם דלק ונפט, והספינה עלתה באש לפני ששקעה. כדי להימלט מן הלהבות קפצו נוסעים רבים למים, ואחרים נדחקו לחלקה האחורי של הספינה, שכתוצאה מכך היא התהפכה. בשלב הראשוני דווח כי לפחות 350 בני אדם נעדרים.

ב־7 באוקטובר דווח כי חולצו 194 גופות, וכי מניין ההרוגים הסופי עשוי להגיע ל־325 עד 363 בני אדם. בסך הכול חולצו 155 ניצולים. עד 9 באוקטובר נמצאו 108 גופות נוספות לאחר שהושגה גישה לחלל הפנימי של גוף הספינה, שנחה בעומק של כ־47 מטרים מתחת לפני המים. ב־11 באוקטובר דווח כי כל הגופות חולצו מהספינה, ומניין ההרוגים המאומת הגיע ל־339. ההערכה הייתה כי כ־50 בני אדם עדיין נעדרים, והחיפושים אחר גופות נוספות באזור נמשכו באמצעות כלי טיס וכלים רובוטיים. ב־12 באוקטובר נמצאו 20 גופות נוספות, ובכך עלה מניין ההרוגים ל־359. בהמשך דווח כי מספר ההרוגים הכולל עמד על "מעל ל־360".

ב־8 בנובמבר דווח כי המהגרים שילמו כל אחד לפחות 3,000 דולר לקבוצת מבריחי המהגרים מלוב, סומליה וסודאן, בטרם יצאו לחציית הים מלוב. על פי הדיווחים, נשים שלא יכלו לשלם נאנסו, וגברים שהתנגדו נקשרו ועונו. הקברניט החשוד של הספינה, תוניסאי בן 35 בשם חאלד בנסלאם (Khaled Bensalam), שגורש מאיטליה באפריל 2013, נעצר בחשד לאחריותו לטביעת הספינה. דווח כי ייתכן שיואשם בהריגה. באותו יום נעצרו גם סומלי בן 34 בשם מוחמוד אלמי מוהידין (Mouhamud Elmi Muhidin) וגבר פלסטיני בשם עטור עבדאלמונם (Attour Abdalmenem), בחשד שהיו בין המבריחים שארגנו את המסע. המשטרה האיטלקית ציינה כי מוהידין חשוד במספר עבירות, בהן סחר בבני אדם, חטיפה, תקיפה מינית ושותפות פלילית שמטרתה סיוע להגירה בלתי חוקית. השניים נעצרו לאחר שמספר ניצולים מהספינה זיהו אותם והחלו לתקוף אותם.

 תגובות 
אפיפיור הכנסייה הקתולית, פרנציסקוס, צייץ בטוויטר: "התפללו לאלוהים למען קורבנות טביעת הספינה מול חופי למפדוזה", בעוד ראש ממשלת איטליה אנריקו לטה כתב כי מדובר ב"אסון עצום". אנטוניו גוטרש, נציב האו"ם לענייני פליטים, שיבח את משמר החופים האיטלקי על תגובתו המהירה לאסון. ממשלת איטליה השיקה בעקבות האירוע את מבצע „מארה נוסטרום” במטרה למנוע אסונות דומים נוספים.

סגן ראש ממשלת איטליה אנג'לינו אלפאנו הצהיר כי האירוע ממחיש את הצורך בסיוע אירופי לטיפול בזרם המתמשך של פליטים, וכינה את טביעת הספינה "טרגדיה אירופית, לא רק איטלקית [...] המספרים, למרבה הצער, טרגיים". כמו כן, הוכרז באיטליה יום אבל לאומי.

בתגובה למותם של המהגרים, נציבת הפנים של האיחוד האירופי, ססיליה מלמטרום, קראה להגברת סיורי החיפוש וההצלה ברחבי הים התיכון כדי ליירט ספינות מהגרים, באמצעות סוכנות גבולות החוץ של האיחוד האירופי, פרונטקס. היא אמרה: "עלינו לוודא שהאירוע בלמפדוזה היה קריאת השכמה להגברת הסולידריות והסיוע ההדדי, ולמניעת טרגדיות דומות בעתיד". נשיא נציבות האיחוד האירופי, ז'וזה מנואל ברוזו, וראש ממשלת איטליה אנריקו לטה ביקרו בלמפדוזה ב־9 באוקטובר. לטה הודיע כי ייערך טקס הלוויה ממלכתי למהגרים שנהרגו, וברוזו הצהיר כי סכום של 30 מיליון אירו יוקצה לסיוע לפליטים באיטליה.

 טביעת ספינה נוספת ב-11 באוקטובר 
ממוזער|שמאל|250 פיקסלים|אתר טביעת סירת מהגרים ב-11 באוקטובר 2013
אסון שני התרחש ב־11 באוקטובר, כ־113 קילומטרים מדרום ללמפדוזה ו־218 קילומטרים ממלטה, בתוך המים הטריטוריאליים של מלטה. דיווחים שפורסמו ביום שלאחר מכן ציינו כי 34 בני אדם דווחו כהרוגים; הדיווחים הראשוניים על לפחות 50 גופות התבררו כמוגזמים. הספינה נשאה כ־250 מהגרים, שלפי הדיווחים הגיעו מסוריה ומהרשות הפלסטינית, והתהפכה כאשר הנוסעים נעו לצד אחד של כלי השיט בניסיון למשוך את תשומת לבו של מטוס חולף. מבצע ההצלה תואם על ידי הרשויות במלטה, בסיוע מספר כלי שיט איטלקיים שהיו מעורבים גם באירוע הטביעה הקודם ב־3 באוקטובר סמוך ללמפדוזה. כ־147 ניצולים הועברו למלטה, ו־56 נוספים לאיטליה. על פי חלק מהמהגרים הסורים, הספינה נורתה על ידי (שודדי ים בינלאומיים) מיליציות לוביות במהלך סכסוך בין כנופיות ההברחה.

 תגובות 
לאחר האסון השני, ראש ממשלת מלטה, ג'וזף מוסקט, הלין על היעדר פעולה מצד מדינות אירופה אחרות בנוגע לבעיית ההגירה דרך הים, ואמר: „במצב הנוכחי אנו בונים בית קברות בלב הים התיכון שלנו.“ מזכ"ל האומות המאוחדות, באן קי־מון, קרא לקהילה הבין־לאומית כולה „לנקוט פעולה למניעת טרגדיות מסוג זה בעתיד, לרבות צעדים לטיפול בגורמים השורשיים שלהן, תוך מתן דגש על פגיעותם וזכויות האדם של המהגרים.“

ב־8 בנובמבר עצרה המשטרה האיטלקית גבר פלסטיני בן 47 בשם עטור עבדאלמנעם, בחשד כי היה בין המבריחים שארגנו את המסע.

שני קצינים איטלקים הואשמו בהריגה בעקבות העיכוב ביציאה למבצע החילוץ של הספינה. משפטם נפתח ביולי 2019, ואף שהם נמצאו אשמים, לא הורשעו משום שהמשפט חרג מתקופת ההתיישנות עקב מגפת הקורונה.

 ראו גם 
 אסון סירת המהגרים מסניה בשנת 2023
 גל הגירת הפליטים לאירופה במאה ה-21
 טביעת ספינת המהגרים במיסיניאה (2023)

קישורים חיצוניים





 הערות שוליים 

קטגוריה:הגירה
קטגוריה:אסונות ב-2013
קטגוריה:פליטים
קטגוריה:משברי מהגרים
סירות המהגרים הלובים
קטגוריה:איטליה: היסטוריה
קטגוריה:לוב: היסטוריה
קטגוריה:הגירה בלתי חוקית
קטגוריה:אפריקה: אסונות תחבורה
קטגוריה:2013 באיטליה